Ήταν ένας εξαιρετικός χώρος, πολύ φροντισμένος με μίνιμαλ και καλόγουστη αισθητική, που βρίσκεις μόνο σε πεντάστερα ξενοδοχεία. Το διπλό κρεβάτι απόλαυση. Η βεράντα με θέα σε φροντισμένη αυλή με δέντρα, προσφερόταν για ανάπαυση με ηρεμία. Το σημείο πολύ βολικό, δέκα μέτρα από κεντρικό δρόμο της Σταλίδας, πολύ κοντά σε ταβέρνες με εξαιρετικό φαγητό και σε σούπερ μάρκετ. Το μπάνιο με σύγχρονο κλειστό ντουζ και όλα τα αναγκαία, όπως σε καλά ξενοδοχεία. Η υποδοχή πολύ καλή και στο ψυγείο υπήρχε νερό και χυμός για το καλωσόρισμα. Γενικά συστήνεται ανεπιφύλακτα σε όσους σκέφτονται να επισκεφθούν την περιοχή.